घटक ! घटकैती ,शायद इ शब्द आब मिथिला स विलुप्त भय गेल अछि . शादी- विवाह के मामला में घटक के भूमिका ८० के दशक तक स्थापित और मान्य छल ,लेकिन अचानक घटक के विलुप्त प्राणी के संज्ञा सेहो भेट गेलेन्ही . डायनासोर के विलुप्त हेबाक कारण पर शोध एखनहु चली रहल अछि लेकिन घटक के विषय में चर्चा केनाय हम सब छोड़ी देने छि . साहित्यक सन्दर्भ मानी त स्वयं नारद मुनि सेहो कतेको कन्यादान में घटक के भूमिका निभोलैन्ही . नारद मुनि के अहि परंपरा के मिथिला में कतेको लोग निभेलैंह . कियो एकरा सामाजिक दायित्वा मान्लैंह त कियो एकरा पेशा क रूप में पारिभाषित कैलैंह . बतौर घटकैती हुनका कमीसन भेटैत छालैंह . यानि समाज में एकर मान्यता छल और जरूत सेहो .
 दबल स्वर में ही सही ,लेकिन मिथिला में किछु लोग राम -सीता के असफल जोड़ी करार देत छथि. हुनकर तर्क छैन्ह जी जे अहि तरहक स्वयंबर के रिवाज मिथिला में नहीं छल . पहिल बेर राजा जनक अपन पुत्री के स्वयं ब़र चुनवाक अनुमति देने छेल्खिंह . लेकिन की सीता उपयुक्त ब़र चुनवा में असफल भेलथी? असमय सीता के इ विवाह वन्धन स मुक्ति के लेल प्राणत्याग करै परलैंह. बहुत सवाल लेकिन जवाब कम भेटत . त की मिथिला में अहि घटना के बाद पिता ब़र चुनाव करबाक अधिकार बेटी स छीन लेलखिन . इ विषय बहस के जरूर भय सकैत अछि लेकिन निषकर्ष शायद किछु नहीं भेटत . 